ועדת הכספים, כנסת 25, פרוטוקול מספר 243, 2023-11-15 00:00

משה גפני: אני פותח את ישיבת ועדת הכספים

משה גפני:  על סדר היום אישור מוסדות ציבור לעניין סעיף 46 לפקודת מס הכנסה

אורית פרקש הכהן: יש לנו הצהרות פתיחה, היושב ראש

משה גפני: אחר כך

אורית פרקש הכהן: אבל אני ביקשתי הצהרות פתיחה

משה גפני: עוד מעט

אורית פרקש הכהן: עוד מעט, אבל אני מבקשת שזה יינתן, לא בצוהריים, זה חשוב לי

משה גפני: בסדר

אורית פרקש הכהן: אין לי בעיה, אבל לא מאוחר מדי

משה גפני: ארז, ברוכים הבאים

ארז אורעד: ברוכים הנמצאים

ארז אורעד:  אני רק רוצה לעדכן, לפני שאני מתחיל עם הרשימה, פרסמנו ב-11 באוקטובר הנחיית רשות המיסים על הקלה לעניין תרומות בעת מלחמה וזה על מנת לשחרר כספי תרומות

ארז אורעד:  אנחנו נתנו אפשרות במסגרת ההתמודדות עם מצב החירום עקב מלחמת חרבות ברזל - - -     

משה גפני: מה ההקלה שנתתם?      

ארז אורעד: שעמותה, גם אם אין לה מטרה ציבורית שעוסקת במאמץ המלחמתי, אם יתרמו דרכה לדברים של המאמץ המלחמתי אז יינתן להם סעיף 46

ארז אורעד:  זאת אומרת רשות המיסים מאפשרת לעמותות ולחברות לתועלת הציבור שיש להם אישור בר תוקף לפי סעיף 46 לפקודת מס הכנסה להרחיב את הפעילות שלהם ולגייס תרומות לשם סיוע במאמץ המלחמתי גם אם הפעילות הזאת אינה פעילות מוגדרת בתקנון שלהם כמטרה ציבורית

ארז אורעד:  אני נותן לכם על זה גילוי נאות כי אלה אישורים שאתם נתתם כאן בוועדת כספים ואתם חייבים לדעת את זה

ארז אורעד:  כמובן ששמנו כל מיני מגבלות, אני לא אלאה אתכם עם המגבלות

משה גפני: תגיד את העיקרון

ולדימיר בליאק: זו הנחיה כתובה, אפשר לשלוח לנו אותה?      

ארז אורעד: העיקרון, הם צריכים לעשות את זה בחשבון נפרד, הם חייבים לעשות את הפעילות למאמץ המלחמתי, עמותה תרשום בספרי החשבונות את פעילות הגיוס למאמץ המלחמתי באופן נפרד וכמובן שההנחיה הזאת תקפה כל עוד שיש את מצב החירום במשק

משה גפני: ובעזרת ה' המלחמה מסתיימת ואין מצב חירום אז אין להם את האישור הזה?      

ארז אורעד: יש להם את האישור וזה למעשה שחרר, לפי מה ששמעתי מהשטח, הרבה כספים שהיו תקועים בקטע של התרומות באופן מיידי

ארז אורעד:  אני רוצה לציין שזה מתואם גם עם רשמת התאגידים, שולי אבני, שהיא גם הוציאה מטעמה, לפני שהוצאנו את ההנחיה הזאת, הנחיה שהמטרות יכולות לעסוק במטרות - - -     

ינון אזולאי: אתה מדבר גם על עמותות חדשות שנפתחות?      

ולדימיר בליאק: לגבי העמותות הקיימות, שיש להם ספר?      

ארז אורעד: עמותות חדשות זה נושא אחר

ארז אורעד:  זה אחד העדכונים שרציתי לעדכן אתכם

ולדימיר בליאק: אתם תעשו על זה ביקורת בדיעבד? איזה כלים יש לכם לבצע את הביקורת?      

ארז אורעד: תמיד אני אומר שאני לא יכול לשים שוטר על כל גנב, זה אחד הקטעים

ולדימיר בליאק: כי עכשיו אני יכול לסווג פעילות מסוימת כ - - -     

ארז אורעד: חבר הכנסת ולדימיר, אני יכול לצאת מנקודת הנחה שכולם רמאים ואני יכול לצאת מנקודת הנחה שעמותות שיש להן סעיף 46, שזה תהליך לא קצר - - -     

משה גפני: שואל ולדימיר האם אתם יכולים באיזה שהיא צורה לעקוב?      

ארז אורעד: אנחנו יכולים לעקוב, מדגמית בוודאי, לכן אתה מדבר על עמותות שיש להן סעיף 46, שיש להן רואה חשבון, הן מבוקרות

משה גפני: ומה בחדשות? הייתה פה שאלה לגבי החדשות

ארז אורעד: לגבי העמותות החדשות, אנחנו מגבשים נוהל

ארז אורעד:  יש בעיה שאחת הדרישות בעמותות, בכלל בהגדרה כמוסד ציבורי, היא חייבת להגיש דוחות לפקיד השומה

ארז אורעד:  אנחנו מסתמכים על פרשנות שחייב להגיש דוחותיו, למרות שהוא פתח השנה הזאת, זאת אומרת עדיין לא הגיע המועד החוקי להגשת דוחותיו, אז אני אתן לאפרת לקס להגדיר את הנושא הזה

אפרת לקס: באמת בהגדרה של מוסד ציבורי לפי סעיף 9(2) אחד מהמבחנים הוא הדרישה שמוסד ציבורי הוא מוסד שמגיש דוחותיו כדין

אפרת לקס:  הדרישה הזאת שימשה אותנו בשני מישורים, דבר ראשון, אנחנו מצפים ממוסד ציבורי שיהיה צייתן ויעמוד בחובותיו לפני שהוא מבקש עוד הקלות מס בגיוס כספים, והתכלית השנייה של הדרישה הזאת לדוחות כספיים, דוחות כספיים שמבוקרים על ידי רואה חשבון, היא מאפשרת לי לוודא שהנתונים שהעמותה מעבירה נבדקים

אפרת לקס:  זה גם עונה לשאלה הקודמת ששאלת, חבר הכנסת בליאק, ככה אנחנו בודקים רטרואקטיבית את הפעילות שלה

אפרת לקס:       לאור העובדה שלא צריך לקבל נתונים ממוסמכים כדי לראות שהיקף התרומות כרגע בארץ הוא בהיקף חסר תקדים והניסיונות שלנו כן לסייע ככל הניתן למאמץ המלחמתי בוחנים אפשרות לאפשר לעמותות להגיש בקשה לאישור מוסד ציבורי גם אם הם לא הגישו דוחות כספיים כל עוד היא לא מפרה, כלומר המועד להגשת הדוחות הכספיים לא הגיע

אפרת לקס:  בנסיבות האלה אנחנו נצטרך אסמכתאות ברמה גבוהה מאוד כדי לוודא שהפעילות באמת למען המאמץ המלחמתי ובכלל נכנסת בגדר 46

ולדימיר בליאק: כמו מה? אישור רואה חשבון?      

אפרת לקס: בין היתר

אפרת לקס:  אנחנו נבקש גם אישור רואה חשבון, אבל אנחנו צריכים עוד דברים, אבל גם רואה חשבון כל עוד הוא לא עשה ביקורת - - -     

ולדימיר בליאק: כרגע אתם מגבשים את זה, כלומר אין עדיין - - -     

חמד עמאר: מה שאני רואה, בפעמים קודמות קיבלנו אם העמותה מתוקצבת או לא מתוקצבת, קיבלנו נושא של השכר, מקבלי השכר, הפעם אני רואה שזה חסר, שני הנתונים האלה, למה הם חסרים

ארז אורעד: קודם כל אצלי זה מופיע

ארז אורעד:  באיזה רשימה אתה מסתכל?      

חמד עמאר: מה שקיבלתי מוועדת הכספים

משה גפני: אנחנו הקלנו עליהם בגלל הסיפור של המלחמה

משה גפני:  היועצת המשפטית הסכימה להקל כדי שהעמותות יגיעו בגלל הנושא של המלחמה וכאלה שהולכים למילואים ופחות אנשים

משה גפני:  אנחנו נצטרך לעשות סדר בעניין הזה

משה גפני:  במצב הזה אנחנו עדיין במתכונת הקודמת וההערה שלך היא נכונה

משה גפני:  אנחנו הסכמנו לזה כדי שהעמותות יגיעו ולא יתעכבו

חמד עמאר: במצב הנוכחי אין שום בעיה, אבל לעתיד שיהיה לנו אם היא מתוקצבת או לא מתוקצבת, כמה מקבלי שכר

חמד עמאר:  שלא יהיה מצב שכל התרומות של עמותה הולכות - - -     

משה גפני: חמד, אנחנו נצטרך להחליט על העתיד, מה אנחנו עושים קבוע

ינון אזולאי: אגב ניהול תקין, כן מפריע לי שאין פה ברשימה הפעם

חמד עמאר: פחות משנה לא יכול להיות לו ניהול תקין

ינון אזולאי: לא, בכלל, על כל העמותות

יצחק פינדרוס: עד היום מה עשיתם עם עמותה שהיא פחות משנה, שלא היה לה ניהול תקין?      

ארז אורעד: לא, יש פה

חמד עמאר: אנחנו מדברים על מה שקיבלנו, לא מה שיש לך

יצחק פינדרוס: עד היום מי שלא היה לו ניהול תקין, הוא היה פחות משנה, עמותה חדשה, איך היית מקבל את זה?      

ולדימיר בליאק: לא היה מקבל

אפרת לקס: התנאי היה שצריכים להגיש דוחות כספיים כדי שנוכל לבקר את הפעילות

יצחק פינדרוס: והיום מה אתם עושים?      

אפרת לקס: היום אנחנו עדיין בעולם הזה, אנחנו בוחנים אפשרות לראות רק בנושא הספציפי של המאמץ המלחמתי, בגלל הסיבה שאם אנחנו נחכה עד אישור רואה חשבון דוח מבוקר אז כבר לא יהיה, אני מקווה מאוד שלא תהיה מלחמה ולא יהיה טעם לגיוס התרומות

משה גפני: פינדרוס, אני מציע שלא לחכות

משה גפני:  לתת גם מהלך ביניים כדי שיוכלו לקבל אישור בסעיף 46

משה גפני:  הם עושים את זה על פי בקשה שלנו

משה גפני:  הם עושים את זה גם מצד עצמם, אבל אנחנו ביקשנו את זה

משה גפני:       אני רוצה להגיד משהו, המדיניות שלי היא כל הזמן להקל בעניין הזה, בגלל שעל מה אנחנו מדברים? אנחנו מדברים על עמותות שעושות את מה שהממשלה הייתה צריכה לעשות, היא נכנסת במקום הממשלה, משום שאם הממשלה עושה את זה לא מקבלים את סעיף 46

ולדימיר בליאק: לגמרי

ולדימיר בליאק:  אתה מה זה צודק, בייחוד בשבועות הראשונים העמותות האלה נכנסו לכל מקום שהממשלה פשוט לא הייתה

ארז אורעד: אני רק רוצה להתייחס להערה שלך

ארז אורעד:  הגשנו רשימה מלאה, משום מה היא לא עלתה לאתר, יחד עם זאת יש ברשימה המצומצמת הזאת קישור למה שנקרא גיידסטאר, שם אתה יכול לראות יותר מנתוני השכר, אתה יכול לראות מי בעלי התפקידים, לכן זה נראה לנו באיזה שהוא שלב, כשהגשנו בהתחלה את הרשימה הזאת, זה נראה מיותר לתת רק את הנתונים האלה כל עוד שיש לנו אפשרות כרגע לתת - - -     

משה גפני: ארז, אל תיכנס לזה עכשיו

ינון אזולאי: ארז, חשוב דבר אחד, שתעשו קריטריונים גם על העמותות החדשות

ינון אזולאי:  כשאתם רוצים לתת להם עכשיו את ה-46 במצב מלחמה שיהיה ברור, שלא תהיה עמותה אחת שתגידו לה כן, עמותה אחת שתגידו לה לא, ולהסביר לה במשך שנה למה לא

משה גפני: כן, צריך שיהיה קריטריון אחיד

ינון אזולאי: ואנחנו רוצים לדעת את הקריטריונים, לראות אותם

סימון מושיאשוילי: היושב ראש, קיימת עמותה שקוראת חרם על ישראל ולא שוללים להם את המימון

משה גפני: איזה עמותה?      

שי גליק: אמנסטי, הוא קורא לחרם על ישראל ולא שוללים לו את המימון

שי גליק:  ארז איתי ביחד, אז זה לא נגדך

ארז אורעד: גליק, מה שלומך?      

שי גליק: מצוין

ינון אזולאי: אתה מדבר על ששוללים, לא על משהו שכרגע קיים פה

ולדימיר בליאק: אנחנו מדברים על עמותות חדשות כרגע שמקבלות

ולדימיר בליאק:  יש לי עוד כמה עמותות כאלה

משה גפני: בסדר, תודה

משה גפני:  לגבי ניהול תקין, מה המצב?      

יצחק פינדרוס: רגע, אמנסטי נמצאים בדיון היום?      

ינון אזולאי: לא

קריאה: לכולם יש אישור ניהול תקין

יצחק פינדרוס: אני רק רוצה לשאול את היועצת המשפטית, יש פה עמותה שעולה לי הרבה קפה מול הבית, השאלה אם מותר לנו להצביע עליה, עמותה שעוסקת הרבה בחברי כנסת

יצחק פינדרוס:  השאלה אם לחברי הכנסת מותר לפעול בה

ינון אזולאי: היא לא מול הבית שלי, לי אישית מותר

יצחק פינדרוס: לך מותר, אבל מול הבית שלי הם באים ומול עוד בתים

יצחק פינדרוס:  השאלה אם מותר לנו להצביע בעניין

יצחק פינדרוס:  דווקא נחמד לי כשהם באים, אבל אני רוצה לדעת אם מותר לנו, אם אין ניגוד עניינים

ינון אזולאי: אתה אסור לך להצביע

יצחק פינדרוס: גם לרב גפני הם באים הביתה

משה גפני: לא, אני מצביע בעד

יצחק פינדרוס: אבל השאלה אם מותר לך

יצחק פינדרוס:  הרב גפני, אני לא רוצה שתסתבך, אני רוצה לשמור עליך

ולדימיר בליאק: אני חושב שמותר לך

ולדימיר בליאק:  היית באקספו בחודש האחרון?      

יצחק פינדרוס: הם פועלים מאוד בסדר, אני לא אמרתי שלא

יצחק פינדרוס:  הם פועלים יחד עם הרבה עמותות, השאלה אם לעמותה פוליטית יש אפשרות כזו

ולדימיר בליאק: היא לא עמותה פוליטית

ולדימיר בליאק:  בעיניי זה לא עמותה פוליטית, זה מה שאני חושב

יצחק פינדרוס: למיטב ידיעתי גם אתה יודע שהיא עמותה פוליטית

יצחק פינדרוס:  היינו יחד בארה"ב וראית את זה

ולדימיר בליאק: אחרי החודש הזה, אחרי כל מה שהם עשו באקספו, ברהט?      

יצחק פינדרוס: מה זה קשור?      

ולדימיר בליאק: כל המחסנים שהם הקימו, הם נכנסו לכל מקום שאתה לא היית, ואתה אומר שזו עמותה פוליטית?      

יצחק פינדרוס: אני בעד, לא אמרתי שלא - - -     

ולדימיר בליאק: בחייך נו

יצחק פינדרוס: אני בעד, השאלה אם יש ניגוד עניינים

ולדימיר בליאק: די, יש גבול לכל דבר

יצחק פינדרוס: היית יחד איתי, אתה יודע את זה, השאלה אם יש ניגוד עניינים

ולדימיר בליאק: ניגוד העניינים אצלך, לא אצלם

יצחק פינדרוס: אני לא אמרתי שאני נגד, אני בעד, השאלה אם יש ניגוד עניינים

משה גפני: אני מבקש להפסיק עם זה

משה גפני:  שאלת שאלה, תשובה

יצחק פינדרוס: לא, מהיועצת המשפטית של הכנסת

ארז אורעד: אתה מדבר כנראה על סעיף 1, מה שאני רוצה לומר על העניין הזה, זאת עמותה ששינתה, הפעילות שלה כרגע היא רק למאמץ המלחמתי, הם חתומים אצלנו על התחייבות

ארז אורעד:  האתר שם, פניות הציבור, גם שונה, זאת אומרת אין להם פעילות אחרת חוץ מאשר הפעילות למאמץ המלחמתי

ארז אורעד:  כולם ממוקדים כרגע במאמץ המלחמתי

יצחק פינדרוס: המלחמה נגמרת, מה קורה?      

ארז אורעד: המלחמה נגמרת, אז האישור שלהם מומלץ פה לחצי שנה

משה גפני: ואתם בודקים?      

ארז אורעד: או בתום מצב החירום ואנחנו בודקים

יצחק פינדרוס: איך אתם יודעים שהכסף הזה לא משמש לפעילות פוליטית?      

ארז אורעד: יש לעמותה רואה חשבון, אני לא יכול להגיד את השם שלו, הם יגישו דוחות מבוקרים, יש חשבונות נפרדים

ארז אורעד:  ההתחייבות של העמותה, אנחנו החתמנו אותם

ארז אורעד:  עם כל זה שהם היו בלחץ ובשטח עמדנו על זה שהם יחתמו על התחייבויות שונות ומשונות שכולם - - -     

אורית פרקש הכהן: סליחה, אני הייתי שם

אורית פרקש הכהן:  איך אנחנו יודעים, פינדרוס? אני חושבת שכדאי שתעשה ביקור בחמ"ל של 'אחים לנשק' ותבדוק מה הם עושים

יצחק פינדרוס: את לא הקשבת, אבל לא זה מה ששאלתי

אורית פרקש הכהן: הם עושים עבודת קודש כשהממשלה לא תפקדה, אנחנו צריכים להוריד את הכובע בפניהם, לא לדקדק בהם

יצחק פינדרוס: אני מסכים, לא ביקשתי לדקדק, אבל יש ניגוד עניינים

יצחק פינדרוס:  יש צד אחד שזה עובד, איך קוראים לזה?      

משה גפני: פנייה מספר 2023005140, מי בעד אישור העמותות האלה לקבל סעיף 46? ירים את ידו

משה גפני:  מי נגד? מי נמנע?      

משה גפני: אושר

משה גפני: הפניות אושרו כולן, אנחנו מדברים על 118 עמותות

ינון אזולאי: אני יכול להגיד משהו?      

משה גפני: בבקשה

ינון אזולאי: שמעתי פה את הוויכוח הסוער - - -      

יצחק פינדרוס: אין ויכוח סוער

יצחק פינדרוס:  השאלה היא שאלה ליועצת המשפטית שלא ענתה לי

יצחק פינדרוס:  אני כמו חיים כץ, בסוף אני אצטרך לבוא לוועדת הכנסת להסביר איך הצבעתי על דבר כזה

ינון אזולאי: שאלת אם יש לך ניגוד אינטרסים על כוס הקפה שאתה מקבל

ינון אזולאי:  אני לא חושב שזה מספיק רציני לשאול את זה

יצחק פינדרוס: אני צריך ללכת

ינון אזולאי: אתה יכול ללכת, אני אגיד לך רק דבר אחד, דבר אחד שחשוב שתשמע

ינון אזולאי:  אני לא יודע אם ראית את הסרטון של העמותה הזאת עם זק"א, עם איחוד הצלה

יצחק פינדרוס: זה לא הנושא

ינון אזולאי: זה הנושא, אני אגיד לך למה

ינון אזולאי:  כי גם אני כשאני מסתכל מה הם עשו לפני, לכולנו יש ביקורת, לפני זה הם לא היו עמותה, היום 'אחים לנשק' שנמצאים יחד עם כל העמותות, וראינו את זק"א ואיחוד הצלה וראינו עמותות של רווחה שנמצאים במקום הזה, אני לא חושב שהיום צריך להיות חשבונות

ינון אזולאי:  כשמביאים רשימה אנחנו לא בודקים כל אחד

משה גפני: ודאי שלא, אתה יודע איזה עמותות אנחנו מאשרים פה?      

ינון אזולאי: יותר מזה, היום בתקופה הזאת 'אחים לנשק', לא כתוב ניקוד, זה כנראה אחים לנשק, אנחנו כולנו צריכים להיות ביחד, מאוחדים, ולא משנה מאיזה עמותה אתה

ינון אזולאי:  כל מי שבא לתת את היד שלו לעזרה אנחנו חייבים ללחוץ את היד, לתת חיבוק, למען כל עם ישראל, שהאחדות הזאת תמשיך

אורית פרקש הכהן: ולהגיד תודה, תודה על מה שאתם עושים

משה גפני: על אף שאנחנו נמצאים עם הבעיות של תשלומי הפיצויים ועם החוק ועם התקנות אני מצאתי לנכון להביא את זה לדיון ולאשר את זה, אפילו שאנחנו נמצאים במצוקת זמן

משה גפני:  אני חושב שזה נכון וצריך לעשות את זה

אורית פרקש הכהן: כן, זה נכון מאוד, כל הכבוד

משה גפני: הרב אליוביץ, אתה רצית להגיד משהו

ישראל גלילי: שלום, אני עורך דין

ישראל גלילי:  קודם כל אני חייב לציין את הוועדה, אני עקבתי אחריכם בכנסת ביום רביעי בלילה והיו לי דמעות בעיניים שכולם היו ביחד למען עם ישראל

ישראל גלילי:  לא חיפשתם את הפוליטיקה, התרגשתי, אפילו מחברנו בליאק

ולדימיר בליאק: למה אפילו?      

ישראל גלילי: שאתה הולך בלי כיפה

אורית פרקש הכהן: כי הוא מהאופוזיציה

משה גפני: לא חשוב, זה לא אפילו

ישראל גלילי: קודם כל אני אדם מהצד, ברוך ה' לא חבר כנסת

ישראל גלילי:  אני מבקש מכם, תמשיכו הלאה למען עם ישראל, תמצאו את המאחד ולא את הנפרד

ישראל גלילי:       אני יושב ראש עמותה מספר 12, לוחמים מספרים על עצמם על מלחמת ההתשה בתעלת סואץ, זה היה בין 67' ל-70', המלחמה הזו הייתה 1,000 יום, היו שם מכל הגוונים והקשתות וכל הדעות

ישראל גלילי:  אנחנו מוציאים ספר, 1,430 עמוד, 300 לוחמים מכל הדעות, אבל מה שאין שם, אין מחלוקות

ישראל גלילי:  כל אחד מסביר, כשנפל פגז, או מי שנמצא עכשיו בקו, לא שואלים אותו למי אתה שייך

ישראל גלילי:  אני צריכים למצוא את המאחד

ישראל גלילי:  פתחתי עוד קבוצה למי שרוצה שיביע את דעתו, אבל לא במאחד

ישראל גלילי:       אני רוצה להודות לרשות המיסים ולעומד בראש, שבצד ימין שלי, לוועדת כספים שאישרתם את זה, אף אחד מאיתנו לא מקבל כסף, אנחנו עושים את זה בהתנדבות ותודה רבה לרב גפני

משה גפני: תודה רבה לך, אנחנו ביחד הרבה שנים

ישראל גלילי: אני גאה, באמת אני גאה בלי יוצא מן הכלל בכולם

משה גפני: תודה רבה

משה גפני:  אתה רוצה להגיד משפט?      

שי לינדר: בוקר טוב לחברי הוועדה

שי לינדר:  שי, מהחמ"ל האזרחי 'אחים לנשק'

שי לינדר:  קודם כל להגיד תודה רבה לוועדה, אנחנו חודש וחצי עסוקים בפעילות אזרחית אינטנסיבית לכל תושבי הארץ, למפונים, לחיילים, לאזרחים, חוסן נפשי, בלי שאלה מי הצביע למי ומי הגיע מאיפה, באמת רק בסיוע אזרחי

שי לינדר:  בבוקר שבת של ה-7 באוקטובר חצי מהעמותה התגייסו מיידית למילואים וחצי שלא התגייסו נשארו, פעלו, צמחו

שי לינדר:  אני חושב שמה שקורה באקספו, אני חושב שיש פה מהלך אזרחי מהגדולים והמהירים שנעשו ובנינו מערכות בכלום זמן, עם ההייטק, עם כל הידע שיש לנו

שי לינדר:  תודה רבה קודם כל לרשות המיסים, לארז ולצוות שלו

משה גפני: איך אתה קובע את סדרי העדיפויות? אני חושב שקודם כל צריך לתת לרשות המיסים, אבל למה הם קודם? טוב, לא חשוב

שי לינדר: אני הולך לפי סדר השולחן, הרב גפני

שי לינדר:  קודם כל תודה רבה לך, לינון, לוולדימיר, לאורית, לכל חברי הוועדה

משה גפני: תודה רבה

משה גפני:  אנחנו מודים לך

משה גפני:  בבקשה, רצית להעיר הערה

שולמית אלוני: רק מילה אחת, חבר הכנסת חמד עמאר, הסתכלנו, בדקנו

שולמית אלוני:  מזכירות הוועדה הפיצה לחברי הוועדה את הרשימה הגדולה, סדר גודל של 150 עמודים

שולמית אלוני:  באתר באמת עלתה רשימה אחרת מצומצמת, אבל אתם קיבלתם את הרשימה

משה גפני: אורית, את רצית להעיר הערה

אורית פרקש הכהן: אנחנו עוברים לנושא הבא?      

משה גפני: אנחנו נעבור לנושא הבא

שי גליק: אני רוצה להגיד מילה

משה גפני: שנייה, חכי

משה גפני:  אתה רוצה להגיד על העמותות משהו?      

שי גליק: קודם כל אני מברך

שי גליק:  יש עמותות שקוראות לחרם על ישראל בימים האלה ויש להם סעיף 46

שי גליק:  הנושא מונח על שולחן רשות המיסים במשרד האוצר ואני קורא מכאן לשר האוצר ולרשות המיסים, לא יכול להיות שארגונים שקוראים לחרם על ישראל בימים האלה, מחרימים את ישראל, לא קוראים, ארגון כמו אמנסטי שבימים אלה הוא משך את ידו מאיזה שהוא כנס עם ישראל, כי ישראל עושה טבח עם, והארגון הזה מקבל את הטבת המס סעיף 46

שי גליק:  זה לא הגיוני

שי גליק:       סעיף 46 נועד לטובת אזרחי ישראל, לא לרעת אזרחי ישראל, יש חוק החרם והגיע הזמן ששר האוצר ורשות המיסים וועדת הכספים, אם לא, תתכנס ותחליט שארגונים שפוגעים בישראל לא יקבלו סעיף 46

שי גליק:  זה פשוט לירות לעצמנו בידיים, אנחנו מממנים את הפניות נגדנו

משה גפני: מאה אחוז

משה גפני:  אני רק רוצה להגיד לך שהנושא הזה של כל החוק שעוסק בעניין של סעיף 46 אמור להידון מחדש

משה גפני:  גם לוולדימיר בליאק יש הצעת חוק בעניין הזה, גם לי יש הצעת חוק בעניין הזה, זה יוצר מצב שהוא אנומלי לגמרי

משה גפני:  המציאות הזאת, שאני לא יודע בדיוק מה הסמכות של ועדת הכספים כן לאשר או לא לאשר –      הדבר היחיד שהייתי נגד זה היה המיסיון, זה היה פה אחד

משה גפני:  יאיר לפיד עצמו בא לפה להצביע נגד, נגד המיסיון

משה גפני:  על כל פנים בא בית המשפט, אחרי שהיועץ המשפטי לממשלה דאז אמר שאין לנו סמכות, בג"צ, או יותר נכון בית המשפט, מעל ראשנו אמר לרשות המיסים לתת להם אישור

משה גפני:  היה פה מאבק ציבורי שהתנהל שלוש שנים

משה גפני:  לצערנו הרב אנחנו מדינה שיש בה מלחמה ויש בה דברים שקורים שלא תמיד הם דברים טובים, אנחנו לא מספיקים לעשות את זה, אבל סעיף 46 יידון באופן כללי, גם החוק שלו, גם החוק שלי, וגם נצטרך להגיע לאיזה שהיא החלטה

שי גליק: אנחנו עכשיו במלחמה והארגון הזה תומך בחמאס

שי גליק:  צריך להגיד, ארגון אמנסטי תומך בחמאס, ואני עומד מאחורי המילים שלי, ואנחנו מממנים את זה, זה צריך להיפסק

משה גפני: תודה רבה, אני מודה לכולם